2. ปัจจัยความเสี่ยง

บริษัท ท่าอากาศยานไทย จำกัด (มหาชน) (ทอท.)
ได้ให้ความสำคัญต่อการดำเนินงานด้านการบริหารความเสี่ยง

ซึ่งเป็นหนึ่งในกลไกหลักในการบริหารจัดการองค์กรอย่างต่อเนื่องมาโดยตลอด

ในการดำเนินงานด้านการบริหารความเสี่ยง ทอท. ได้กำหนดกรอบการบริหารความเสี่ยง (Risk
Framework)

ที่ประกอบด้วย 3 องค์ประกอบหลัก ดังนี้

1.  การกำกับดูแล (Risk Governance)

1.1 คณะกรรมการบริหารความเสี่ยง : คณะกรรมการ ทอท. ได้แต่งตั้ง
คณะกรรมการบริหารความเสี่ยง โดยให้กรรมการ ทอท.
ดำรงตำแหน่งประธานกรรมการบริหารความเสี่ยง และกรรมการผู้อำนวยการใหญ่
เป็นกรรมการและเลขานุการ

รองกรรมการผู้อำนวยการใหญ่ (สายงานแผนงานและการเงิน) และ
ผู้อำนวยการฝ่ายกลยุทธ์องค์กร เป็นผู้ช่วยเลขานุการ ทั้งนี้

เพื่อกำหนดนโยบาย กรอบการดำเนินงานด้านการบริหารความเสี่ยง
รวมถึงให้คำแนะนำแก่คณะกรรมการ ทอท. และฝ่ายบริหารในเรื่อง

ของการบริหารความเสี่ยงขององค์กร

2.  คณะทำงานบริหารความเสี่ยงของ ทอท. : คณะกรรมการบริหารความเสี่ยงได้แต่งตั้ง
    คณะทำงานบริหาร

ความเสี่ยงของ ทอท. โดยมี กรรมการผู้อำนวยการใหญ่ เป็นหัวหน้าคณะทำงาน
รองกรรมการผู้อำนวยการใหญ่ (สายงานแผนงานและ

การเงิน) เป็นรองหัวหน้าคณะทำงาน รองกรรมการผู้อำนวยการใหญ่ ของทุกสายงาน
ผู้อำนวยการท่าอากาศยานสุวรรณภูมิ ผู้อำนวยการ

ท่าอากาศยานดอนเมือง เป็นผู้ทำงาน และผู้อำนวยการฝ่ายกลยุทธ์องค์กร
เป็นผู้ทำงานและเลขานุการ รองผู้อำนวยการฝ่ายกลยุทธ์องค์กร เป็นผู้ทำงานและผู้ช่วยเลขานุการ
ทั้งนี้ เพื่อรับผิดชอบการบริหารความเสี่ยงระดับองค์กรของ ทอท. และดำเนินการตามนโยบายของ
คณะกรรมการบริหารความเสี่ยง

3.  คณะทำงานจัดระบบการควบคุมภายใน และการบริหารความเสี่ยงของส่วนงาน ทอท. :
    ผู้อำนวยการ

ท่าอากาศยานภูมิภาค และผู้อำนวยการ ส่วนงาน ทอท. แต่งตั้ง
คณะทำงานจัดระบบการควบคุมภายใน และ การบริหารความเสี่ยง

ของ ท่าอากาศยานภูมิภาค และ ส่วนงาน ทอท. ขึ้น
เพื่อรับผิดชอบการดำเนินงานด้านการบริหารความเสี่ยง และการควบคุมภายใน

ของ ท่าอากาศยานภูมิภาค และ ส่วนงาน ทอท.

1.4 ส่วนบริหารความเสี่ยง ฝ่ายกลยุทธ์องค์กร :
รับผิดชอบและสนับสนุนการดำเนินการตามกรอบการบริหารความเสี่ยงของ ทอท.

2. โครงสร้างพื้นฐานของการบริหารความเสี่ยง (Risk Management Infrastructure)
ประกอบด้วย

2.1 นโยบายการบริหารความเสี่ยง และคู่มือการบริหารความเสี่ยง

2.2 ผังความเสี่ยงองค์กร

2.3 เกณฑ์การประเมินความเสี่ยง

2.4 ระดับความเสี่ยงที่ยอมรับได้

2.5 ระบบฐานข้อมูล และเครื่องมือการบริหารความเสี่ยง

2.6 กรอบการบริหารความเสี่ยง

3. กระบวนการบริหารความเสี่ยง (Risk Management Process)

3.1 การกำหนดวัตถุประสงค์

3.2 การระบุเหตุการณ์ความเสี่ยง

3.3 การวิเคราะห์และประเมินความเสี่ยง

3.4 การตอบสนองความเสี่ยง

3.5 การกำหนดมาตรการ และการควบคุมเพิ่มเติม

3.6 การติดตาม และรายงานความเสี่ยง

ปัจจัยความเสี่ยงของ ทอท. ในปีงบประมาณ 2553 มีดังนี้

1. จำนวนเที่ยวบินที่เรียกเก็บเงินได้อาจต่ำกว่าคาดการณ์

สืบเนื่องจากสถานการณ์ความไม่สงบภายในประเทศ และสภาพแวดล้อม เศรษฐกิจ สังคม การเมือง
ที่เปลี่ยนแปลง ตลอดจนนโยบายภาครัฐที่เกี่ยวข้องกับการบริหารงานของ ทอท.
รวมทั้งสภาวะการแข่งขันของธุรกิจท่าอากาศยานในภูมิภาคเอเชีย

ที่รุนแรงเพิ่มมากขึ้น ได้ส่งผลที่อาจทำให้จำนวนเที่ยวบินที่ ทอท. เรียกเก็บเงินได้ต่ำกว่าที่คาดการณ์
และส่งผลโดยตรงต่อรายได้ของ ทอท. ทั้งในส่วนของรายได้ที่เกี่ยวข้องกับกิจการการบิน
และรายได้ที่ไม่เกี่ยวข้องกับกิจการการบิน แม้ว่า ทอท. จะมีกิจกรรมต่าง ๆ

เพื่อรักษาจำนวนเที่ยวบินที่มาใช้บริการ ณ ท่าอากาศยานในความรับผิดชอบของ ทอท. แล้วก็ตาม
กิจกรรมที่ดำเนินการ ได้แก่

การประชุมร่วมกับสมาคมผู้ดำเนินธุรกิจการบิน (Airline Operaters Committee)
และผู้ประกอบกิจการเชิงพาณิชย์ การให้ความร่วมมือ
ในการจัดทำโครงการสนับสนุนการจัดกิจกรรมส่งเสริมการตลาดร่วมกับผู้ประกอบการเชิงพาณิชย์ ณ
ท่าอากาศยานสุวรรณภูมิ กำหนดมาตรการให้ความช่วยเหลือผู้ประกอบการ และสายการบิน
รวมถึงทบทวน โครงการส่งเสริมการตลาดด้านการบิน ณ ท่าอากาศยานภูมิภาค ของ ทอท.
(Aviation Marketing Incentive Program) เพื่อปรับปรุงให้สอดคล้องกับสภาวการณ์
และความต้องการของลูกค้า และศึกษาข้อมูล โครงการส่งเสริมการตลาดด้านการบิน (Incentive
Program) ของท่าอากาศยานในภูมิภาคใกล้เคียง

เพื่อทบทวนโครงการฯ ให้มีความสามารถในการแข่งขัน เป็นต้น

เพื่อให้จำนวนเที่ยวบินที่เรียกเก็บเงินได้ของ ทอท. เป็นไปตามการคาดการณ์ ทอท.
จึงได้เพิ่มการประชาสัมพันธ์โครงการส่งเสริมการเพิ่มจำนวนเที่ยวบิน
ผ่านโครงการส่งเสริมผู้โดยสารการบิน และสายการบิน และโครงการ Aviation Incentive
Program โดยใช้สื่อประชาสัมพันธ์ในหลากหลายรูปแบบที่เหมาะสมกับแต่ละกลุ่มเป้าหมาย เช่น
Telemarketing , Direct marketing , เว็ปไซต์ของ ทอท. และท่าอากาศยานสุวรรณภูมิ
นอกจากนี้ ทอท. ยังจะได้ดำเนินโครงการเพิ่มมาตรการจูงใจให้กับสายการบิน ร่วมกับ
การท่องเที่ยวแห่งประเทศไทย และบริษัทนำเที่ยวอีกด้วย

2. ทอท. อาจไม่สามารถบริหารจัดการสินทรัพย์ให้เกิดประโยชน์ตามแผนงานที่กำหนด

ทอท. มีแผนในการสร้างรายได้เพิ่มเติมจากทรัพย์สินที่อยู่ในครอบครองหลายแผนงาน เช่น
แผนการให้เอกชน
ร่วมลงทุนพัฒนาธุรกิจบนที่ดินแปลง 37 ภายในท่าอากาศยานสุวรรณภูมิ
โครงการกิจกรรมเชิงพาณิชย์ภายนอกอาคารผู้โดยสาร ท่าอากาศยานสุวรรณภูมิ
โครงการศูนย์ซ่อมอากาศยาน ศูนย์ฝึกบินจำลอง และโครงการอื่น ๆ ที่เกี่ยวข้อง ณ
ท่าอากาศยานดอนเมือง โครงการอาคารผู้โดยสาร สำหรับอากาศยานส่วนบุคคล
(Business/Private Jet Terminal) ณ ท่าอากาศยานภูเก็ต และท่าอากาศยานเชียงใหม่
ซึ่งเป็นโครงการที่ต้องใช้เวลามากกว่า 3 ปี ที่ ทอท. จะได้รายได้อย่างเป็นรูปธรรมในสภาวะปกติ

จากสภาวการณ์ ที่มีการเปลี่ยนแปลงทั้งจากปัจจัยภายใน และปัจจัยภายนอก อาทิ
การเปลี่ยนแปลงสภาพเศรษฐกิจและสังคม การเปลี่ยนแปลงของเทคโนโลยี
ความพร้อมของผู้ประกอบการ อาจทำให้แผนงานเหล่านั้นไม่แล้วเสร็จตามกำหนด และส่งผลให้
ทอท.อาจไม่สามารถสร้างรายได้ ให้เป็นไปตามเป้าหมายที่กำหนด

ดังนั้นเพื่อให้แผนการสร้างรายได้จากทรัพย์สินข้างต้นสามารถดำเนินการแล้วเสร็จ ทอท.
จึงได้กำชับทุกส่วนงาน
ที่เกี่ยวข้องเร่งรัดและแก้ไขปัญหาอุปสรรคของการดำเนินการอย่างใกล้ชิด

3. ทอท. อาจต้องชำระค่าเสียหายกรณีการถูกฟ้องร้อง

ท่าอากาศยานสุวรรณภูมิเปิดให้บริการเชิงพาณิชย์ในปี พ.ศ. 2549 และ ทอท.
จำเป็นต้องปฏิบัติตามนโยบายรัฐบาล
ในการเพิ่มขีดความสามารถการรองรับจำนวนผู้โดยสารของท่าอากาศยานสุวรรณภูมิบางประการในช่วงเวลาการก่อสร้าง
ท่าอากาศยานได้มีผลสืบเนื่องเป็นข้อพิพาท ให้ ทอท. อาจต้องชำระค่าเสียหาย
กรณีการถูกฟ้องร้องเป็นมูลค่าเงินจำนวนมาก

ในการนี้ ทอท. จึงได้พิจารณาดำเนินการอย่างรอบคอบ และระมัดระวังเป็นอย่างยิ่ง
โดยดำเนินการตามระเบียบข้อบังคับต่าง ๆ ที่เกี่ยวข้อง และปฏิบัติตามเงื่อนไขของสัญญาทุก ๆ
สัญญา รวมทั้ง ติดตามเร่งรัด ประสานผู้เกี่ยวข้อง
ให้ดำเนินการในแต่ละขั้นตอนของสัญญาให้แล้วเสร็จครบถ้วน เพื่อให้สามารถเบิกจ่ายได้โดยเร็ว
นอกจากนี้ ยังได้พิจารณาขยายระยะเวลาการทำงานตามเงื่อนไขสัญญาให้ผู้รับจ้าง
ให้เหมาะสมกับความเป็นจริงที่เกิดขึ้น รวมทั้ง
แต่งตั้งคณะอนุกรรมการพิจารณาแก้ไขปัญหาด้านเทคนิคและวิศวกรรม ณ ท่าอากาศยานสุวรรณภูมิ

เพื่อให้บรรเทากรณีข้อพิพาทที่เกิดขึ้น ทอท. จึงได้เจรจากับคู่กรณี
และดำเนินการตามแนวทางการต่อสู้คดีตามที่คณะกรรมการ ทอท. ให้ความเห็นชอบ
ในประเด็นนี้อย่างเคร่งครัด

  4. ทอท. อาจขาดทุนจากอัตราแลกเปลี่ยนเงินตราต่างประเทศ

แม้ว่าแนวโน้มเศรษฐกิจโลกจะฟื้นตัวดีขึ้น ซึ่งเป็นผลมาจากมาตรการกระตุ้นเศรษฐกิจ
ทั้งนโยบายการเงิน
และการคลังของรัฐบาลต่าง ๆ ทั่วโลก อย่างไรก็ตาม ยังมีปัจจัยเสี่ยงที่จะเข้ามากระทบ
และเป็นอุปสรรคในการฟื้นตัว อาทิ ปัญหาวิกฤตการคลังของสหภาพยุโรป แนวโน้มเงินเฟ้อที่สูงขึ้น
ตลอดจนปัญหาการว่างงานของประเทศต่าง ๆ
ที่อาจจะนำไปสู่ภาวะถดถอยทางเศรษฐกิจรอบใหม่หลังจากฟื้นตัวได้ไม่นาน (Double Recession)
สำหรับเศรษฐกิจของประเทศญี่ปุ่น ก็ยังคงประสบ

กับปัญหาของภาวะเงินฝืด และการฟื้นตัวทางเศรษฐกิจที่ยังเปราะบาง รวมทั้ง
ความผันผวนของอัตราแลกเปลี่ยนเงินตราระหว่างประเทศ
ซึ่งส่งผลกระทบต่อกำไร/ขาดทุนสุทธิทางบัญชีของ ทอท.
จากภาระหนี้เงินกู้ต่างประเทศสกุลเงินเยนที่ ทอท. ได้รับจาก Japan International
Cooperation Agency (JICA) เพื่อใช้ในโครงการก่อสร้างท่าอากาศยานสุวรรณภูมิ ระยะที่ 1

เพื่อลดความเสี่ยงอันเนื่องจากความผันผวนของอัตราแลกเปลี่ยน ทอท.
จึงได้มอบหมายให้คณะอนุกรรมการบริหารความเสี่ยงหนี้ต่างประเทศ
ทำหน้าที่กำหนดนโยบายด้านการบริหารความเสี่ยงหนี้ต่างประเทศ โดยร้อยละ 77
ของหนี้เงินกู้ต่างประเทศสกุลเงินเยน ได้มีการทำสัญญาแลกเปลี่ยนสกุลเงิน
และอัตราดอกเบี้ยจากเงินกู้ยืม จากสกุลเงินเยนเป็นสกุลเงินบาท
โดยใช้อนุพันธ์ทางการเงินกับสถาบันการเงินที่มีความมั่นคง และน่าเชื่อถือ

  5. การแก้ไขปัญหาผลกระทบด้านเสียงจากการดำเนินงานท่าอากาศยานสุวรรณภูมิ

ท่าอากาศยานเป็นประเภทโครงการที่ต้องมีการจัดทำรายงานการศึกษาผลกระทบสิ่งแวดล้อมตามประกาศกระทรวงวิทยาศาสตร์เทคโนโลยีและสิ่งแวดล้อมเรื่อง
กำหนดประเภท และขนาดของโครงการหรือกิจการของส่วนราชการรัฐวิสาหกิจ
หรือเอกชนที่ต้องจัดทำรายงานการวิเคราะห์ผลกระทบสิ่งแวดล้อมเพื่อเสนอต่อสำนักงานนโยบายและแผนทรัพยากรธรรมชาติและสิ่งแวดล้อม
ตามที่กำหนดในพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ.2535 ทั้งนี้
ก่อนการเปิดดำเนินการ ท่าอากาศยานสุวรรณภูมิ
ได้มีการจัดทำรายงานการศึกษาผลกระทบสิ่งแวดล้อมโครงการท่าอากาศยานสุวรรณภูมิ
และคณะกรรมการสิ่งแวดล้อมแห่งชาติได้มีมติเห็นชอบรายงานฯ ดังกล่าวเมื่อวันที่ 10 มีนาคม 2548
ซึ่ง ทอท.
ในฐานะหน่วยงานผู้รับผิดชอบท่าอากาศยานสุวรรณภูมิต้องปฏิบัติตามมาตรการป้องกันแก้ไขและลดผลกระทบสิ่งแวดล้อม
ตลอดจนแผนการติดตามตรวจสอบคุณภาพสิ่งแวดล้อมตามที่ระบุไว้ในรายงานฯ
รวมทั้งมติของคณะกรรมการสิ่งแวดล้อมแห่งชาติอย่างเคร่งครัด

ภายหลังจากที่เปิดดำเนินการท่าอากาศยานสุวรรณภูมิ
คณะรัฐมนตรีได้มีมติเกี่ยวกับการแก้ไขปัญหาผลกระทบ
ด้านเสียงจากการดำเนินกิจการท่าอากาศยานสุวรรณภูมิ เมื่อวันที่ 29 พฤษภาคม 2550
ซึ่งมีหลักเกณฑ์สอดคล้องกับมติคณะกรรมการสิ่งแวดล้อมแห่งชาติเมื่อวันที่ 10 มีนาคม 2548
และคณะรัฐมนตรีได้มีมติเมื่อวันที่ 17 มีนาคม 2552
เห็นชอบขยายกรอบวงเงินลงทุนโครงการก่อสร้างท่าอากาศยานสุวรรณภูมิ (ระยะที่ 1)
เพื่อการดำเนินการชดเชยผลกระทบด้านเสียง เป็นเงินงบประมาณทั้งสิ้น 11,233.700 ล้านบาท
ดังนั้น เพื่อให้การดำเนินงานของ ทอท. เป็นไปตามกฎหมายด้านสิ่งแวดล้อม
และหลักธรรมาภิบาลของการดำเนินธุรกิจที่ต้องคำนึงถึงสังคมและสิ่งแวดล้อม คณะกรรมการ ทอท.
จึงมีมติให้แก้ไขปัญหาผลกระทบด้านเสียงจากการดำเนินกิจการท่าอากาศยานสุวรรณภูมิสำหรับอาคารและสิ่งปลูกสร้างก่อนปี
2544 ตามมติคณะรัฐมนตรี เมื่อวันที่ 29 พฤษภาคม 2550 ประกอบกับมติคณะรัฐมนตรีเมื่อวันที่ 10
พฤศจิกายน 2552 ซึ่งได้รับความเห็นชอบจากที่ประชุมผู้ถือหุ้น เมื่อวันที่ 22 มกราคม 2553

แต่ทั้งนี้ มติคณะรัฐมนตรี เมื่อวันที่ 10 พฤศจิกายน 2552
มีผลทำให้การแก้ไขปัญหาผลกระทบด้านเสียงยังไม่
ครอบคลุมอาคารและสิ่งปลูกสร้างของประชาชนในช่วงที่ลมเปลี่ยนทิศทางทำให้ต้องทำการบินกลับทิศทาง
(ฤดูหนาว)
ซึ่งมีผลทำให้ประชาชนที่ได้รับผลกระทบมีหนังสือร้องเรียนขอให้มีการทบทวนมติคณะรัฐมนตรี
คณะรัฐมนตรีจึงมีมติ เมื่อวันที่ 31 สิงหาคม 2553 เห็นชอบให้ ทอท.
ดำเนินการเพื่อแก้ไขปัญหาผลกระทบด้านเสียงจากการดำเนินกิจการท่าอากาศยานสุวรรณภูมิตามเส้นเสียงฤดูหนาว
โดยให้ดำเนินการตามหลักเกณฑ์เช่นเดียวกับเส้นเสียงฤดูร้อนที่ ทอท. ได้ถือปฏิบัติ และ ทอท.
จะได้เสนอเข้าที่ประชุมผู้ถือหุ้นพิจารณาต่อไป